बिजली विभाग की गर्मी में ट्रिपिंग से निपटने की तैयारी
बिजलीविभाग ने गर्मी के मौसम में बिजली सप्लाई में होने वाली ट्रिपिंग की समस्या से निपटने के लिए कई कदम उठाने शुरू कर दिए हैं, जिससे आने वाले गर्मी के मौसम में बिजली ट्रिपिंग की समस्या पर रोक लगने की पूरी संभावना बन गई है।
जानकारी के अनुसार बिजली विभाग गर्मी के मौसम में बिजली सप्लाई को ज्यादा बेहतर बनाने के लिए कार्य कर रहा है, जिसके तहत विभाग कुछ जगहों पर नए ट्रांसफाॅर्मर लगाने के साथ-साथ अन्य जरूरी रिपेयर का कार्य भी शुरू करेगा। विभाग अकेले ट्रांसफाॅर्मर लगाने पर ही करीब पांच लाख रुपए की राशि खर्च। इस बारे मंे विभाग के एसडीओ रविन्द्र कुमार ने बताया कि गर्मी के मौसम में बिजली सप्लाई पर लोड बढ़ जाता है। ऐसे में बिजली सप्लाई बाधित होने की संभावना भी बढ़ जाती है। लेकिन विभाग का प्रयास रहेगा कि इस गर्मी के मौसम में लोगों को बिजली से संबंधित कोई परेशानी हो। उन्होंने बताया कि बिजली सप्लाई को बेहतर बनाने के लिए खेडा सीताराम में 100 केवी का नया ट्रांसफाॅर्मर लगाया जाएगा। इसी तरह से लेही खेडावाली में 63 केवी और कालका तहसील कार्यालय में भी 63 केवी के नए ट्रांसफाॅर्मर लगाए जाएंगे, जिस पर करीब पांच लाख रुपए की राशि खर्च की जाएगी। उन्होंने बताया कि गर्मी के मौसम को देखते हुए बिजली की पुरानी कटी फटी तारों को बदला जाएगा और ट्रांसफाॅर्मरों के जम्पर भी बदले जाएंगे।
hin_Deva hin_Deva hin_Deva